b"\n_START_ARTICLE_\nRenato Cayetano\n_START_PARAGRAPH_\nRenato Luna Cayetano (Disyembre 12, 1934 - Hunyo 24, 2003), na kilala bilang Compa\xc3\xb1ero, ay isang Pilipinong abogado, tagapagtanghal ng telebisyon, mamamahayag, politiko, at dating senador. Siya ang ama ng dating Senador at kasalukuyang kongresista at Deputy Speaker Pia Cayetano at Kalihim ng Ugnayang Panlabas Alan Peter Cayetano.\n_START_SECTION_\nMaagang buhay\n_START_PARAGRAPH_\nSi Cayetano ay isinilang noong Disyembre 12, 1934 sa San Carlos, Pangasinan. Siya ang pinakamatandang anak na lalaki ng mekaniko na si Pedro Santiago Cayetano ng Marilao, Bulacan at guro na si Julianna Cabrera ng Pateros._NEWLINE_Nagtapos siya sa Pateros Elementary School at sa Rizal High School. Nakuha niya ang kanyang bachelor's degree sa Unibersidad ng Pilipinas, Diliman at tatlong graduate degree - Master ng Pampublikong Pangangasiwa, Master ng Batas, at Doktor ng Batas sa University of Michigan sa Ann Arbor, Michigan."